Margarinen kom som en stor konkurrencemæssig trussel mod det danske [[smør]], hvilket udløste, at adskillelige love omkring produktionen og pakningen af margarinen blev vedtaget. Lovgivningen omhandlede blandt andet [[layout]]et af emballagen til margarinen, der skulle forhindre forveksling med smørret. Senere blev yderligere love vedtaget, som sagde, at det var ulovligt at farve den naturlige hvide margarine gul, hvilket resulterede i, at margarinefabrikanterne pakkede farvestoffet [[Annatto]] fra sydamerikanske træer med i emballagen, sådan at husmødrene derved selv kunne blande farvestoffet i margarinen inden servering.<ref name=autogeneret1>Strandskov,Jesper et. al.</ref> Annato var det samme farvestof, som dengang blev brugt til at farve smør med, og efterspørgslen på [[farvestof]]fer blev derfor enorm. Dette medførte, at prisen på Annatto steg voldsomt, og mange margarinefabrikanter gik derfor over til at benytte et andet farvestof kaldet Smørgult. I 1937 viste det sig dog, efter forsøg med forsøgsdyr, at farvestoffet Smørgult gav [[tarmkræft]], hvilket naturligvis havde store konsekvenser for folkesundheden og medførte endnu et antal nye lovgivninger relateret til margarinen.<ref>{{Cite web |url=http://www.kemi-online.dk/files/side8-9dak12-04.pdf |title=Kemi-online.dk/files/side8-9dak12-04.pdf |access-date= 1. maj 2014 |archive-date= 5. marts 2016 |archive-url=https://web.archive.org/web/20160305001118/http://www.kemi-online.dk/files/side8-9dak12-04.pdf |url-status=dead }}</ref>
Historie Erhvervsliv Organisationer